அவ்வளவு மரியாதைக்கு ஏற்றவனல்ல. என்ன விசேஷம்?” என்றார்.  “உங்களிடம் ஏட்டுச் சுவடிகள் இருப்பதாகக் கேள்வியுற்றேன்.  அவற்றைப் பார்க்கலாமென்று வந்தேன்” என்றேன். “அப்படியா? உங்களுக்கு என்ன வேண்டும்?” என்று கேட்டார். நான், “சிலப்பதிகாரம் வேண்டும்” என்றேன். “சிறப்பதிகாரமா? இருக்கும்” என்று அழுத்தந்திருத்தமாகச் சொன்னார். “சிறப்பதிகார மல்ல; சிலப்பதிகாரம்” என்று நான் இடை மறித்துச் சொன்னேன்.